Idem ipse domnus Ilio et uxor ejus Rotrudis dederunt Deo, pro suis animabus et antecessorum suorum et pro sepultura ejusdem domnæ Rotrudis, mansum unum qui residet in villa de Villerel, in hoc loco, cum omnibus appendiciis suis, campis, pratis, pascuis, aquis, silvis, terris cultis et incultis, exitibus et regressibus: totum ad inquirendum; dederunt etiam servum nomine Grimaldum et infantes ejus. Signum Ilionis et Rotrudis. S’ Artaldi et Wigonis. S’ Lamberti, Jodceranni, Gerardi, Ugonis, Letbaldi de Copetra.